**Datum:** 10.12.2019.

**Broj:** 02-06-777

**Konferencija „Izazovi sistema javnih nabavki u Bosni i Hercegovini“**

**Sarajevo, 10. decembar 2019. —** Transparency International u Bosni i Hercegovini (TI BiH) i Centar za razvoj medija i analize (CRMA) organizuju konferenciju „Izazovi sistema javnih nabavki u Bosni i Hercegovini“, koja će poslužiti kao prilika za diskusiju o aktivnostima i planovima za poboljšanje pravnog okvira o javnim nabavkama u BiH, sa fokusom na ključne aktivnosti u oblasti borbe protiv korupcije u ovom području.

Učesnici će imati priliku da saznaju više o aktuelnom stanju **Nacrta Zakona o izmjenama i dopunama Zakona o javnim nabavkama BiH**, te da čuju o iskustvima u praksi drugih zemalja, kada je riječ o njihovim sistemima javnih nabavki i pravnoj zaštiti.

Konferencija se održava u okviru USAID-ove podrške građanima u borbi protiv korupcije, a u uvodnim obraćanjima učesnicima će se obratiti **Eric Nelson - ambasador SAD u Bosni i Hercegovini, Johann Sattler - šef Delegacije EU u BiH i specijalni predstavnik EU u BiH, Đenan Salčin - direktor Agencije za javne nabavke BiH**, te predstavnici organizatora: Srđan Blagovčanin - predsjedavajući Upravnog odbora TI BiH i Eldin Karić – direktor CRMA.

Događaj će okupiti predstavnike tijela zaduženih za sistem javnih nabavki – Agencije za javne nabavke i Ureda za razmatranje žalbi, zatim predstavnike pravosudne zajednice, revizorskih institucija, ugovornih organa i ponuđača, te organizacija civilnog društva i predstavnika međunarodnih organizacija i institucija.

Konferencija će se održati **11. decembra 2019. sa početkom u 09.00h**, **u hotelu Holiday u Sarajevu,** a **izjave za medije** su planirane u **09:15.** Dnevni red se nalazi u nastavku.

**Izazovi sistema javnih nabavki u Bosni i Hercegovini**

**Dnevni red**

Sarajevo, 11. decembar 2019, Hotel Holiday Sarajevo

|  |  |
| --- | --- |
| **09.00 – 09.15** | **Dolazak i registracija učesnika** |
| **09.15 – 09.30** | **Izjave za medije** |
| **09.30 – 10.00** | **Uvodna obraćanja**   * *Ambasador Eric Nelson*, Ambasada SAD * *Ambasador Johann Sattler*, šef Delegacije EU u BiH * *Đenan Salčin,* Direktor, Agencija za javne nabavke BiH * *Srđan Blagovčanin,* predsjedavajući Upravnog odbora TIBiH * *Eldin Karić,* direktor, CRMA |
| **10.15 – 10.30** | **Kafe pauza** |
| **10.30 – 11.30** | **Panel I – Stanje i perspektive izmjena zakonskog okvira o javnim nabavkama u BiH**   * *Josip Jakovac,* predsjedavajući Radne grupe za izmjene i dopune ZJN, Agencija za javne nabavke BiH * *Ismet Bećiragić,* član, Ured za razmatranje žalbi * *Aleksandra Martinović*, članica Upravnog odbora, Transparency International u BIH * *Nikos Manolopoulos,* Vođa tima„Jačanje sistema javnih nabavki u BiH“ * *Amina Ruždić,* Tužilac,Kantonalno tužilaštvo Kantona Sarajevo |
| **11.30 – 12:00** | **Diskusija** |
| **12.15 – 12.30** | **Kafe pauza** |
| **12.30 – 13.30** | **Panel II – Učenje iz iskustva**   * *Goran Matešić*, bivši predsjednik Državne komisije za kontrolu postupaka javne nabave, Hrvatska * *Mathias Muehlle,* program lider Jačanje javnih institucija, GIZ * *Rade Đurić,* građanski nadzornik, Srbija * *Saša Aćić,* direktor*,* Unija udruženja poslodavaca RS * *Arijana Regoda Dražić*, predsjednica, Konkurencijski savjet BiH |
| **13.30 – 14.00** | **Diskusija** |
| **14.00** | **Ručak** |